Colonia Tovar

**Colonia Tovar** isch a Gmeind mit über 14.309 Iiwohner (2001) und liggt zirka 70 km weschtlich vu Caracas z Venezuela im Bundesstaat Aragua. D Mehrzahl vun de Bvelkerung stammt vu ditsche Inwanderer us em Kaiserstuel ab.
Colonia Tovar liggt in de Küstekordillere weschtlich vun Caracas in ere Heh vun 1800 bis 2000 Meter.

## Nachbargmeinde
* El Junquito
* La Victoria
* Maracay

## S Wetter
Subtropisch, aber en küehle Rägewald. D mittlere Johrestemperatur isch bi 16&nbsp;°C

## Us alte Zite
Im Johr 1843 sind 358 Birger us de Gegend um de Kaiserstuel, bsunders us Ändige, Wyhl un Oberberge ibber Le Havre uf Venezuela usgwandert. Dett hott mer se nooch a paar Umwäg do angsidelet, wo se hit no sind. D Büüre hän wie in de alte Heimat Gmües und Obscht aapflanzt und au s erschti Bier in Venezuela braut. Sie hän d Hiiser as Fachwerkhiiser baut. Selles Dorf mit de Siedler hot abgschide bis 1942 nach sinem Guschto gläbt und isch immer mehr in Vergesseheit grote.

Denno, nooch em Bau vun enere Asphaltstroß 1964 hot d Colonia Tovar wiider meh mitbekumme vun de Umgäbig. In de 1960er Johr hond d Inwohner vun Colonia Tovar wiider engi Beziehunge zue dr badische Heimat uffgnomme, wo ihre Vorfahre herkumme sind. Au hit no pfleget se nebbe de spanische Sproch no ihre alemannische Dialäkt und ihri Traditione wie d alemannische Fasnet, wo vun de Tourischte us em übrige Venezuela arg gschätzt wird. So ischs möglich worre, dass ville jungi Lit ihri Ausbildung z Ditschland mache. Des Dorf isch hit a bliebts Wochenendusflugsziil für d Caraqueños.

## Kultur
### D Sproch
D gsprochene alemannische Sproch hosst dett Alemán Coloniero und wird vun de Alte bim Schwätze unterenand agwandt. Aber d Jüngere könne it selbschtverständlich meh im Dialekt schwätze, wiil sich d Nachfahre vun de alemannische Sidler in dr letschti Johrzehnt immer mehr mit dr venezolanische Bevölkerung sich ustuusche und hirote.  So hot sich au mehr s Bewusstsi vum Ibettetsii in d venezolanische Gsamtheit bildet. Hit ischs „Ditsch“ schwätze für d Jugendliche und Kinder vergällt, und si wenn in der Schuel it ghänselt werre. Aber für en echte Tovarer isch alemannisch schwätze a kulturelle Bericherung vum Gsamte. Sie tuen alles was se könne um d kulturelle Viilfalt z erhalte. S gitt en enge Kontakt mit de Partnerschtadt Ändinge, es gitt dett Uusbildung vun de Tovarer in verschideni Beruef und so könne Sproch und Kultur in beidi Biet vun enander läre.

### Musee
Historischs und kunschthandwerklichs Museum

### Regelmäßige Veranschtaltunge
*8. April: De Tag wo d Kolonie gründet worre isch
*11. November: Tag vum Schutzpatron, des isch de Heilige Martin

### D alemannische Fasnet
Sie hond no d gliche Fasnetssprüch und s Häs (Jokili) wie in Ändinge.

### Badischi Koscht
Es gitt die bwährt alemannisch Husmannskoscht: Bluetwurscht, Iisbei, Kassler, Sürkrütt, Ärdäpfel, verschideni Bratwirscht, dazue e starks „Tovar“-Bier

## Galerii

Image:Colonia-Tovar.jpg|Colonia Tovar
|S Stadttor vun Colonia Tovar
Image:Chalet en la Colonia Tovar.JPG|S Hotel "Kaierstuhl"
|D Kirch vun Colonia Tovar, en Nachbau nooch derre vun Emmedinge
|Tracht und Wägwiiser in dr Colonia Tovar


## Fueßnote


## Weblink

* (spanisch) www.coloniatovar.net - offizielli Website
* (spanisch) www.colonia-tovar.com - Touristikportal vo Colonia Tovar
* (spanisch) www.venezueladigital.net/colonia/cultura.htm
*Informatione ibber ''Colonia Tovar'' bi www.margaritainfo.com
* Colonia Tovar (abendbaltt.de)
*(en) Informatione ibber ''Colonia Tovar'' bi www.venezuelatuya.com
* (sp) https://web.archive.org/web/20170926052536/http://tovarerjokili.com/